Yangi Zelandiya qirg‘oqlarida 6 magnitudali zilzila ro‘y berdi

6-iyun, dushanba kuni Tinch okeanining janubi-g‘arbiy qismi, Yangi Zelandiya qirg‘oqlarida 6 magnitudali zilzila ro‘y berdi. Bu haqda AQSh Geologiya xizmati ma’lum qildi, deya xabar bermoqda “RIA Novosti”. 

Yerosti silkinishlari markazi Raul orolidan 143 kilometr janubi-sharqda, o‘chog‘i esa 10 kilometr chuqurlikda bo‘lgan.
Qurbonlar va vayronagarchiliklar haqida ma’lumot berilmagan, sunami xavfi e’lon qilinmagan.